EkBass/fiwiki-20250220-pages-articles huggingface dataset:
The Connells

The Connells on yhdysvaltalainen yhtye Raleighista, Pohjois-Carolinasta. Yhtye on toiminut vuodesta 1984 lähtien. Sen tunnetuin kappale on ”’74–’75”, joka julkaistiin singlenä vuonna 1993 ilmestyneeltä albumilta Ring. ==Alkuvuodet== Mike Connell perusti yhtyeen vuonna 1984 veljensä basisti David Connellin kanssa. Mukaan tulivat myös laulaja Dough MacMillan ja rumpali John Schultz. Loppuvuodesta George Huntley liittyi yhtyeeseen toiseksi kitaristiksi, eikä kestänyt kauan kun John Schultz lähti yhtyeestä ja tilalle tuli Johnny Questin entinen rumpali Peelee Wimberley. Tämä oli The Connellsin ”klassinen” kokoonpano. ==Diskografia== * Hats Off EP (1985) * Darker Days (1986) * Boylan Heights (1987) * Fun & Games (1989) * One Simple Word (1990) * Ring (1993) * New Boy EP (1994) * Weird Food and Devastation (1996) * Still Life (1998) * Old School Dropouts (2001) * Steadman's Wake (2021) Luokka:Yhdysvaltalaiset rockyhtyeet
Dan Berger

Dan Berger (s. 2. maaliskuuta 1965 Ohio) on yhdysvaltalainen sarjakuvakäsikirjoittaja ja sarjakuvapiirtäjä, joka tunnetaan työstään Turtlesin parissa. ==Ura== Berger valmistui sarjakuvapiirtäjäksi Cleveland Institute of Artista ja päätyi myöhemmin töihin Mirage Studiosille 1980-luvun lopulla. Hän aloitti kuitenkin sarjakuvien tekemisen Archie Comicsille vuonna 1989, kun Mirage antoi luvan Archien julkaista 1980-luvun televisiosarjaan pohjautuvaa sarjakuvaa Teenage Mutant Ninja Turtles Adventures. Berger muun muassa loi sarjakuvaan hahmon nimeltä Merdude. Hahmo sai myöhemmin oman 3-osaisen minisarjakuvan vuonna 1993.Teenage Mutant Ninja Turtles Presents: Merdude Comic Vine Viitattu 29.7.2009 Sittemmin vuodesta 1992 Berger pääsi työskentelemään Miragen kustantaman Turtles-sarjakuvan parissa, kun hän käsikirjoitti, kuvitti ja väritti alkuperäisen sarjakuvan numeron 45. 2000-luvulla Berger on toiminut Tales of the TMNT sarjakuvan parissa kuvittajana ja käsikirjoittajana. Lisäksi hänellä oli oma kolme numeroa kestänyt Gutwallow sarjakuva, jonka julkaisi Digital Webbing vuosina 2002–2003.Gutwallow Comic Book DB Viitattu 29.7.2009 ==Lähteet== Luokka:Yhdysvaltalaiset sarjakuvantekijät Luokka:Vuonna 1965 syntyneet Luokka:Elävät henkilöt
Manuel Marín

Manuel Marín González (21. lokakuuta 1949 Ciudad Real – 4. joulukuuta 2017) oli espanjalainen Espanjan sosialistinen työväenpuolueen poliitikko ja entinen Espanjan parlamentin alahuoneen puhemies vuosina 2004–2008. Marín oli myös pitkäaikainen Euroopan komission jäsen. Marín toimi väliaikaisena Euroopan komission puheenjohtajana Jacques Santerin johtaman komission jouduttua eroamaan 15. maaliskuuta 1999 komission toimintaan liittyvien väärinkäytösepäilyjen takia. Tätä ennen Marín toimi Santerin komissiossa Euroopan unionin ulkosuhteista vastaavana komissaarina ja samalla komission varapuheenjohtajana. Koulutukseltaan Marín oli lakimies ja hän opiskeli Madridin yliopistossa. Manuel Marín oli naimisissa ja hänellä oli kaksi lasta. ==Lähteet== Luokka:Euroopan komission puheenjohtajat Luokka:Espanjalaiset EU- komissaarit Luokka:Espanjan sosialistisen työväenpuolueen poliitikot Luokka:Espanjalaiset juristit Luokka:Vuonna 1949 syntyneet Luokka:Vuonna 2017 kuolleet
Itävallan käsipallomaajoukkue

Itävallan käsipallomaajoukkue edustaa Itävaltaa miesten kansainvälisissä käsipallo-otteluissa. Joukkuetta hallinnoi Itävallan käsipalloliitto. Joukkueen kotipelien peliasuun kuuluvat valkoinen paita ja punaiset housut. Itävallan suurimmat saavutukset käsipallossa ajoittuvat 1930-luvulle, jolloin lajia pelattiin vielä ulkokentillä. Tuolloin Itävalta voitti olympiahopeaa Berliinin kesäolympialaisissa 1936 ja MM-hopeaa vuoden 1938 MM-kisoissa. Itävalta teki ensiesiintymisensä EM-kisoissa vuonna 2010 isännöidessään turnausta.http://oehb.sportlive.at/artikel_showartikel.php?aid=0000059651&nav;=10,10,10&rightcol;_actual_liga_id= Joukkue sijoittui 16 joukkueesta yhdeksänneksi. Vuoden 2020 EM-kilpailuissa Itävalta oli yksi kolmesta kisaisännästä ja se sijoittui kahdeksanneksi. Saksassa pelatuissa vuoden 2024 EM-kilpailuissa Itävalta oli jälleen kahdeksas. == Sijoitukset MM-kilpailuissa == * 1938: hopeaa * 1958: 9. * 1993: 14. * 2011: 18. * 2015: 13. * 2019: 19. * 2021: 26. == Lähteet == == Aiheesta muualla == * Itävallan käsipalloliiton kotisivut * Profiili joukkueen pelaajista national-handball-teams.com:issa Luokka:Itävallan käsipallo Luokka:Käsipallomaajoukkueet
Steve Morison

Steven William "Steve" Morison (s. 29. elokuuta 1983 Enfield, Englanti) on walesilainen jalkapalloilija. Hänen seuransa on englantilainen Millwall. Pelipaikaltaan hän on hyökkääjä. Hän on pelannut Englannin C-maajoukkueessa ja Walesin maajoukkueessa. Hän pääsi edustamaan Walesin maajoukkuetta, koska hänen isoäitinsä oli syntynyt Walesissa. Luokka:Englantilaiset jalkapalloilijat Luokka:Vuonna 1983 syntyneet Luokka:Elävät henkilöt
Jorma Elovaara

Jorma Elovaara (17. maaliskuuta 1946 Vampula – 17. maaliskuuta 2019 Helsinki) oli suomalainen toimittaja. Hän tuli tunnetuksi erityisesti Yleisradion toimittajana ja oli myöhemmin mukana Radio Cityssä. Myöhemmin, yhdeksänkymmentäluvulta alkaen, aina viimeisiin viikkoihinsa asti, hän teki ohjelmia helsinkiläiseen Lähiradioon, jossa hän hoiti myös ääniteknikon tehtäviä. Nuoruudessaan Elovaara perusti kotipaikkakunnalleen merirosvoradion Pentti Kemppaisen kanssa. Elovaara muistetaan omasta radio-ohjelmastaan Vesimiehen aika vuosina 1969–1971. Hän käsitteli ohjelmissaan ja myöhemmin julkaistuissa kirjoissaan esimerkiksi okkultismia, psykologisia rajatiloja, huumeita, homoseksuaalisuutta ja politiikkaa, joten hänet luetaan hippisukupolven guruksi. Vuonna 1971 Elovaara perusti oman kustantamon ja ryhtyi julkaisemaan Tähti-nimistä okkultistista undergroundlehteä. Hän toimi myös sanoittajana: esimerkiksi Hectorin vuonna 1973 levyttämä ”Sisämaan retkellä” on hänen tekstinsä. Jorma Elovaara perusti ystäviensä kanssa Suomen ensimmäisen homoyhdistyksen, Toisen säteen ryhmän, marraskuussa 1967, mutta Patentti- ja rekisterihallitus kehotti vetämään yhdistyksen rekisteröintihakemuksen pois. Yleisradio julkaisi 2007 Elovaarasta Tosi tarina -dokumenttisarjassa Stadin kundit -nimisen ohjelman. Elovaara kuoli lyhyen sairauden jälkeen 73-vuotissyntymäpäivänään maaliskuussa 2019. __NOTOC__ == Julkaisuja == ===Kirjoittanut=== * * * * === Suomentanut === * == Lähteet == == Aiheesta muualla == * Luokka:Suomalaiset toimittajat Luokka:Vuonna 1946 syntyneet Luokka:Vuonna 2019 kuolleet
Aavikon Aku

Aavikon Aku (Don Donald) on Aku Ankka -piirroselokuva vuodelta 1937. Se oli ensimmäinen, jossa Aku oli pääosassa; sivuosarooleja Akulla oli ollut jo vuodesta 1934. Elokuvassa Akun auto 313 nähtiin ensimmäisen kerran. Elokuvassa nähtiin myös Akun naisseuralaisena meksikolainen Donna, jonka tilalle tuli myöhemmin Iines Ankka (Daisy Duck). Animaattoreina toimivat Johnny Cannon, Al Eugster, Jack Hannah, Milt Schaffer ja Fred Spencer. == Lähteet == * Aku Ankan taskukirja 325: Turistirysäys === Viitteet === == Aiheesta muualla == * Luokka:Aku Ankka -animaatiot Luokka:Vuoden 1937 yhdysvaltalaiset elokuvat Luokka:Yhdysvaltalaiset lyhytelokuvat Luokka:Ben Sharpsteenin ohjaamat elokuvat
Tatjana Talyševa

Tatjana Andrejevna Talyševa (, s. 15. lokakuuta 1937 Barnaul, Altai, Neuvostoliitto) on neuvostoliittolainen olympiamitalisti ja yleisurheilija, jonka päälajit olivat pituushyppy ja 80 metrin aitajuoksu.Sports Reference LLC Talyševa sijoittui Belgradin EM-kilpailuissa 1962 pituushypyssä yhdeksänneksi tuloksella 592 cm.Siukonen & Ahola, s. 77 Tokion 1964 olympialaisissa hän sijoittui pituushypyssä kymmenenneksi tuloksella 618 cm ja karsiutui 80 metrin aitajuoksun välierissä ajalla 10,9 s. Budapestin EM-kilpailuissa 1966 hän sijoittui pituushypyssä kuudenneksi tuloksella 633 cm.Siukonen & Ahola, s. 87 Méxicon 1968 olympialaisissa hän saavutti pituushypyssä pronssia tuloksella 666 cmKluge, s. 54 ja sijoittui 80 metrin aitajuoksussa kahdeksanneksi ajalla 10,7 s. Sisäratojen EM-kilpailuissa Talyševa voitti Prahassa 1967 kultaa 4 × 1 kierroksen viestijuoksussa sekä sijoittui pituushypyssä neljänneksi tuloksella 626 cm.EAA, s. 144 == Lähteet == * * * * === Viitteet === Luokka:Neuvostoliittolaiset pituushyppääjät Luokka:Neuvostoliittolaiset pika- aitajuoksijat Luokka:Neuvostoliittolaiset olympiamitalistit Luokka:Vuonna 1937 syntyneet Luokka:Elävät henkilöt
System Software 6

System Software 6 tai System 6 on Applen kehittämä käyttöjärjestelmä Macintosh-tietokoneita varten. Se julkaistiin vuonna 1988 ja se kuuluu Mac OS -käyttöjärjestelmäperheeseen. Järjestelmä maksoi 49 dollaria. System 6 on monoliittinen käyttöjärjestelmä. Siihen kuului MultiFinder-ominaisuus, joka teki moniajon mahdolliseksi. System 6:n viimeisin versio julkaistiin vuonna 1991. == Merkittävimmät uudistukset == === MacroMaker === Uusi ominaisuus nimeltä MacroMaker tuli System 6:n mukana. Se teki mahdolliseksi hiiren ja näppäimistön syötteiden tallennuksen makroina. MacroMakerissa oli ainutlaatuinen käyttöliittymä, joka näytti videonauhurilta. MacroMakeria kritisoitiin, koska siihen oli kopioitu ominaisuuksia Microsoftin AutoMac III- ohjelmasta, joka oli jo silloin yleisesti saatavilla. MacroMaker ei toimi System 7:ssä, joka käytti AppleScriptiä. === Moniajo === Vanhemmissa Mac OS- käyttöjärjestelmissä oli Switcher-niminen ominaisuus, jonka avulla voitiin avata useita ohjelmia ja vaihdella niitä. Niitä ei kuitenkaan ajettu yhtä aikaa, joten kaikki ohjelmat ja ominaisuudet eivät toimineet siinä kunnolla. Switcher ei myöskään näyttänyt ohjelmia yhtä aikaa. System 5- ja System 6 -käyttöjärjestelmissä oli MultiFinder-ominaisuus, jolla pystyttiin ajamaan useita ohjelmia kerralla. Se ei kuulunut käyttöjärjestelmään, mutta sen pystyi ostamaan Applelta. MultiFinderin käyttö yleistyi System 6:n myötä. MultiFinderin sai pois päältä tai päälle uudelleenkäynnistettäessä. Jos se otettiin pois päältä, Finder sulkeutui, kun käyttäjä avasi uuden ohjelman. Aktiivinen ohjelma pysyi aina päällimmäisenä. === Laitteistotuki === System 6 tuki Apple ImageWriter LQ:ta ja PostScript-lasertulostimia. Uudet laitteistoajurit mahdollistivat ImageWriter LQ:n käytön AppleTalkin avulla lähiverkoissa, ja tuki myös erikokoisia papereita. System 6:n mukana tuli myös QuickerGraf, järjestelmäohjelma, joka nopeutti grafiikan piirtämistä näytölle Macintosh II:ssa. Sen ohjelmoija Andy Hertzfeld lisensoi sen Applelle ja Radius Inc:ille. Luokka:Mac OS Luokka:Vuoden 1988 ohjelmistot
Carol McGreal

Carol McGreal on yhdysvaltalainen Aku Ankka -käsikirjoittaja. Hän on käsikirjoittanut yhdessä miehensä Patin kanssa monia sarjojaCarol McGrealin tuotanto . Inducks. Viitattu 14.7.2017.. Carol McGreal on yksi harvoista Aku Ankka -sarjakuvia kirjoittavista naisista. ==Lähteet== == Aiheesta muualla == *Carol McGreal Inducksissa Luokka:Disneyn sarjakuvien tekijät Luokka:Yhdysvaltalaiset sarjakuvantekijät Luokka:Syntymävuosi puuttuu Luokka:Elävät henkilöt
Valentina Kozyr

Valentina Vasiljevna Kozyr (, s. 25. huhtikuuta 1950 Tšernivtsi, Ukrainan SNT, Neuvostoliitto) on entinen neuvostoliittolainen korkeushyppääjä ja olympiamitalisti.Sports Reference LLC Kozyr saavutti Méxicon 1968 olympialaisten korkeushypyssä pronssia tuloksella 180 cm.Kluge, s. 53 Sisäratojen EM-kilpailuissa Belgradissa 1969 hän sijoittui neljänneksi tuloksella 179 cm.EAA, s. 146 Valentina Kozyr avioitui kymmenottelun olympiavoittajan Nikolai Avilovin kanssa.Kluge, s. 169 ==Lähteet== * * * ===Viitteet=== Luokka:Neuvostoliittolaiset korkeushyppääjät Luokka:Neuvostoliittolaiset olympiamitalistit Luokka:Vuonna 1950 syntyneet Luokka:Elävät henkilöt
Tasavallankatu

Tasavallankatu on katu Kuopiossa Haapaniemellä. Kadun pituus on 2,5 km ja se on 2+2 kaistainen Kuopion eteläinen sisääntulotie. Kadun nopeusrajoitus on 50 km/h ja sillä on 5 liikennevalo-ohjattua risteystä. Kadun liikennemäärät ovat 20 000–30 000 ajoneuvoa vuorokaudessa. Tien varrelle aiotaan rakentaa K-Citymarket ja ABC-liikennemyymälä. == Joukkoliikenne == Tietä käyttävät linja-autolinjat 2, 3 (kesäisin), 5, 6, 7, 8, 9, 16, 22, 29, 30 sekä muutama seutuvuoro. ==Lähteet== Luokka: Kuopion kadut
Timo Mäenpää

Timo Antti Uolevi Mäenpää (5. marraskuuta 1960 Tervakoski – 6. helmikuuta 2009) oli suomalainen muusikko. Hän nousi tunnetuksi voitettuaan Junnu Vainion lauluseuran Kotkan meripäiville vuonna 1994 järjestämän kappalekilpailun laulullaan ”Yläkerran Nestorin malja”. Mäenpää julkaisi 1996 oman albumin Maailma on sekaisin. Ennen kaikkea hän oli aktiivinen iskelmien sanoittaja. Tunnetuimpia Mäenpään tekstejä ovat esimerkiksi Beritin 1995 levyttämä ”Ystäväni muistathan” ja Lea Lavenin 1996 levyttämä ”Adios amigo”. Varsinaiselta työltään Mäenpää oli maanviljelijä. == Diskografia == * Maailma on sekaisin (1996) == Lähteet == Luokka:Suomalaiset muusikot Luokka:Suomalaiset sanoittajat Luokka:Vuonna 1960 syntyneet Luokka:Vuonna 2009 kuolleet
Kustavi Elovaara

Erik Gustaf (Kustavi) Elovaara (ent. Eriksson, 1. joulukuuta 1867 Alatornio – 31. toukokuuta 1935 Pyhäjärvi Ol.) oli suomalainen valtiopäivämies ja kansanedustaja. Elovaara kävi kuusi luokkaa keskikoulua ja suoritti kameraalitutkinnon Helsingin yliopistossa. Hän toimi Liperin vt. nimismiehenä ja oli maanviljelijä Pyhäjärvellä Ol. 1896–1935. Talonpoikaissäädyssä Elovaara osallistui Piippolan tuomiokunnan edustajana valtiopäiville 1899 ja 1900. Hän oli Maalaisliiton kansanedustaja vuosina 1919–1922 Oulun eteläisestä vaalipiiristä. ==Lähteet== Luokka:Suomen suuriruhtinaskunnan talonpoikaissäädyn valtiopäivämiehet Luokka:Suomalaiset maanviljelijät Luokka:Suomalaiset virkamiehet Luokka:Kansanedustajat Luokka:Suomen Keskustan poliitikot Luokka:Pyhäjärven kaupunginvaltuutetut Luokka:Oulun läänin eteläinen vaalipiiri Luokka:Vuonna 1867 syntyneet Luokka:Vuonna 1935 kuolleet
Keijo Kopra

Keijo Kalervo Kopra (s. 1942) on suomalainen teollisuusneuvos, joka tunnetaan parhaiten Vierumäen teollisuuden (nyk. Versowood) entinen pääomistaja. Nykyisin Kopra toimii Versowoodin halituksen jäsenenä. == Sukutausta == Kopra on kotoisin Valkjärveltä Karjalasta, josta hänen perheensä lähti evakkoon vuonna 1945. Kotinsa jättänyt perhe asettui Pirkanmaan Juupajoelle ja Kopran isä Teodor Kopra hankki perheelle elannon sahaamalla kenttäsirkkelillään puuta sodanjälkeisen rakentamisen tarpeisiin. Kauppa- ja teollisuusministeriön myöntämän 1 750 000 markan käsi- ja pienteollisuuslainan turvin Teodor Kopra hankki omistukseensa ensimmäisen teollisen sahalinjan Juupajoen Korkeakoskelle. == Ura == Keijo Kopra aloitti työskentelyn sahauksen parissa jo varhaisessa iässä, vuonna 1956 sirkkelin apusahurina. Kun Korkeakosken saha siirtyi perheen omistukseen, Keijo Kopra ja veljensä Tenho Kopra alkoivat hyvin pian työskennellä sahalla täysipäiväisesti. Teodor Kopra kuoli vuonna 1964, ja saha siirtyi veljesten hallintaan. Vuonna 1989 Koprat myivät Korkeakosken sahan Juupajoelta ja Nikkarilan Sahan Pieksämäeltä Yhtyneille Paperitehtaille, mutta jo seuraavan vuoden ensimmäisenä päivänä, 1. tammikuuta 1990 Kopra hankki omistukseensa teollisuusneuvos Eino Kollin omistaman Vierumäen Teollisuus Oy:n. Tämä jälkeen yritys on laajentunut useita kertoja yritysostoin ja on nyt Suomen suurin yksityinen mekaaninen puunjalostaja. Kopra muistetaan julkisuudessa suursahojen kanssa 90-luvulla käymästään ”hakesodasta”, jolla yritettiin estää Kopran sahojen hake-ja purutoimitukset jatkokäyttäjille. == Tunnustukset == Keijo Kopralle myönnettiin teollisuusneuvoksen arvonimi vuonna 1996. == Yksityiselämä == Kopralla on kaksi poikaa, joista toinen, Ville Kopra, toimii Versowoodin toimitusjohtajana. Pekka Kopra johtaa omaa sahayhtiötään Westas Groupia Länsi- Suomessa. Kopra on innokas taiteen harrastaja ja hänellä on merkittävä henkilökohtainen taidekokoelma. == Kirjallisuutta == * ==Lähteet== Luokka:Suomalaiset elinkeinoelämän vaikuttajat Luokka:Vuonna 1942 syntyneet Luokka:Elävät henkilöt
Savannituulihaukka

Savannituulihaukka (Falco rupicoloides) on eteläisen Afrikan pesimälintu. == Koko ja ulkonäkö == Linnun pituus on 29–37 cm, siipien kärkiväli 68–84 cm ja paino 160–330 g. Lajista tunnetaan kolme alalajia, joista eteläisin nimialalaji rupicoloides on isokokoisin, arthuri ja pohjoinen fieldi ovat pienikokoisempia. Höyhenpuvultaan se muistuttaa tuulihaukkaa mutta punertavaa väriä on vähemmän. Iiris on lähes valkoinen, mikä erottaa sen lähisukuisista lajeista. == Esiintyminen == Savannituulihaukat elävät eteläisessä Afrikassa, alalajit arthuri ja fieldi erillisellä alueella Tansanian pohjoisosista Keniaan, Somalian pohjoisosiin, Etiopiaan ja Eritreaan. Lajin elinympäristön ala on noin 3,2 miljoonaa neliökilometriä ja maailman populaation koko on 100 000–1 000 000 yksilöä. == Elinympäristö == Laji elää kuivilla savanneilla, puoliautiomailla ja ruohotasangoilla alavilta mailta aina 2 150 m korkeudelle vuoristoon. == Lisääntyminen == Savannituulihaukat pesivät puissa tai pylväissä olevissa vanhoissa varislintujen pesissä. Naaras munii 2–7 munaa, tavallisesti neljä. Naaras hoitaa pääosan hautomisesta, joka kestää noin 32 päivää. Poikaset jättävät pesän lentokykyisinä 30–34 päivän ikäisinä ja itsenäistyvät noin neljän viikon kuluttua. == Ravinto == Ruokalistalla ylinnä ovat erilaiset isokokoiset hyönteiset. Se syö myös pikkulintuja, pikkujyrsijöitä, liskoja ja käärmeitä. Pyydystää saaliin yleensä maasta. == Lähteet == * globalraptors.org === Viitteet === Luokka:Jalohaukat
Ville Keynäs

Ville Keynäs (s. 6. maaliskuuta 1960 Helsinki) on suomalainen kääntäjä. Hänet tunnetaan ranskalaisen kirjallisuuden, erityisesti kirjallisen leikittelyn ja verbaalisen runsautensa takia "mahdottomana käännettävänä" pidetyn kirjallisuuden suomentajana. Lisäksi hän on yksi Aku Ankan kääntäjistä. Keynäs valmistui filosofian kandidaatiksi yleisestä kirjallisuustieteestä Helsingin yliopistosta 1992 ja on toiminut siitä lähtien päätoimisena suomentajana. Hän on saanut työstään useita tunnustuksia. Vuonna 2007 Keynäs palkittiin Georges Perecin teoksen Elämä: Käyttöohje suomennoksesta. Keynäs sai vuonna 2009 yhdessä Annikki Sunin kanssa Arts et Lettres -ritarikunnan ritarimerkit työstään ranskalaisen kirjallisuuden suomentajina. Vuonna 2010 hänelle myönnettiin Mikael Agricola -palkinto François Rabelaisin teoksen Pantagruelin kolmas kirja suomennoksesta.Natasha Vilokkinen ja Ville Keynäs saivat suomentajien palkinnot, Hs.fi Kirjallisuuden valtionpalkinnon hän sai 2022. Ville Keynään puoliso on suomentaja Anu Partanen, jonka kanssa hän on tehnyt myös yhteisiä käännöksiä. Keynään isä oli yritysjohtaja ja Autismisäätiön perustaja Pentti Keynäs (Isää ei suoraan nimetä, mutta puhutaan Kemin Veitsiluodosta Helsinkiin muutosta 1965 ja autistisesta pikkusiskosta.) ja isoisä karjalaisaktivisti Vasili Keynäs. == Valikoituja käännöksiä == * Perec, Georges: Tiloja / Avaruuksia (Espèces d’espaces). Loki-kirjat 1992. * Flaubert, Gustave: Valmiiden ajatusten sanakirja (Dictionnaire des idées reçues). Loki-kirjat 1997. Suomennos yhdessä Mirja Halosen kanssa. * Bauby, Jean-Dominique: Perhonen lasikuvussa (Le scaphandre et le papillon), WSOY 1997. Suomennos yhdessä Anu Partasen kanssa. * Lévi-Strauss, Claude: Tropiikin kasvot (Tristes tropiques, 1955). Loki-kirjat 1997. * Perec, Georges: Elämä Käyttöohje (La vie mode d’emploi). Loki-kirjat 2006. * Houellebecq, Michel: Mahdollinen saari (La possibilité d’une île). WSOY 2006. * Littell, Jonathan: Hyväntahtoiset (Les Bienveillantes). WSOY 2008. * Rabelais, François: Pantagruelin kolmas kirja (Le Tiers livre). WSOY 2009. * Rabelais, François: Pantagruelin neljäs kirja (Le Quart livre). Siltala 2014. * Céline, Louis- Ferdinand: Linnasta linnaan (D’un château l’autre). Siltala 2016. * * Céline, Louis-Ferdinand: Sota (Guerre). Siltala 2024. == Lähteet == == Aiheesta muualla == * Ville Keynäs 375 Humanistia -sivustolla 19.6.2015. Helsingin yliopisto. Luokka:Mikael Agricola -palkinnon saajat Luokka:Suomentajat Luokka:Sarjakuvien suomentajat Luokka:Vuonna 1960 syntyneet Luokka:Elävät henkilöt
Anu Partanen

Anu Partanen on suomalainen kääntäjä. Hänet tunnetaan muun muassa Aku Ankan kääntäjänä ja Maite Carranzan nuortenkirjojen suomentajana. Vuonna 2006 Partanen sai Suomen kääntäjien ja tulkkien liiton myöntämän Mikael Agricola -palkinnon Julio Cortázarin Ruutuhyppelyä-romaanin suomennoksesta. Kirjallisuuden valtionpalkinnon hän sai 2022. Partasen puoliso on Ville Keynäs, joka on myös kääntänyt Aku Ankkoja. ==Lähteet== == Aiheesta muualla == * Anu Partasen suomentamia kirjoja HelMet-haussa * Anu Partanen Kirjasampo.fi:ssä Luokka:Suomentajat Luokka:Sarjakuvien suomentajat Luokka:Mikael Agricola -palkinnon saajat Luokka:Syntymävuosi puuttuu Luokka:Elävät henkilöt
Elovaara

Elovaara voi viitata seuraaviin: ==Sukunimi== * Ernst Vilhelm Elovaara (1879–1954), Himangan, Jokioisten ja Huittisten kirkkoherra * Irina Elovaara (s. 1951), neurologian professori * Jorma Elovaara (1946–2019), radiotoimittaja * Klaus Elovaara (s. 1947), kirjailija ja poliitikko * Kustaa Viljami Elovaara (1891–1961), Rengon kirkkoherra * Kustavi Elovaara (1867–1935), kansanedustaja (Maalaisliitto) * Matti Elovaara (s. 1939), kauppaneuvos, Tamron entinen toimitusjohtaja * Raili Elovaara (s. 1937), professori ja kirjallisuuden tutkija * Sami Elovaara (s. 1973), raskaansarjan nyrkkeilijä * Tiina Elovaara (s. 1986), perussuomalaisten kansanedustaja, Klaus Elovaaran tytär * Toivo Elovaara (1907–1978), säveltäjä * Tyyne Elovaara (o.s. Wideman, 1920–2014), maastohiihtäjä. ==Paikka== *Elovaara, harjualue Pyhäselällä.
Kiinalaisen koettelemukset

Kiinalaisen koettelemukset () on Jules Vernen vuonna 1879 julkaistu romaani, joka sijoittuu Kiinaan. == Juoni == Elämästä ja sen iloista erkaantunut Kin Fo joutuu konkurssiin ja pyytää hyvän ystävänsä Wangin murhaamaan itsensä. Ensin hän tekee vakuutuksen, joka kattaa kaikki kuolintavat, myös itsemurhan, ja maksaa ensimmäisen kolme kuukautta viimeisillä rahoillaan. Selviääkin, ettei mitään konkurssia ole tapahtunutkaan ja murhapyyntö pitäisi peruuttaa. Wang on vain kadonnut. Kin Fo joutuu pakenemaan ympäri Kiinaa palvelijansa ja kahden vakuutusyhtiön agentin kanssa. Matkan varrella Verne kertoo paljon Kiinan kaupungeista ja luonnosta sekä tekee muutamia odottamattomia juonenkäänteitä. == Aiheesta muualla == Luokka:Jules Vernen romaanit Luokka:Vuoden 1879 kirjat Luokka:Seikkailuromaanit
Maasta Kuuhun

Maasta Kuuhun () on Jules Vernen vuonna 1865 kirjoittama romaani. Se on ensimmäinen osa kuulentoa käsittelevästä kaksiosaisesta romaanista. Toinen osa on vuonna 1870 ilmestynyt Kuun ympäri. ==Juoni== Yhdysvaltain sisällissodan aikana Baltimoren kaupungissa Marylandissa joukko miehiä on perustanut aseita ja niiden valmistustaitoa ihannoivan kerhon. Sodan päätyttyä yhteisö on harmissaan, koska rauhan aikaan heillä ei ole mitään virkaa. Tykkikerho rakennuttaa suunnattoman maahan upotetun tykin, Kolumbiadin, ampuakseen luodin Kuuhun. Ranskalainen seikkailija Michel Ardan pyytää, että luoti muutettaisiin pallosta asuttavaksi keilaluodiksi. Hän haluaisi lähteä sen mukaan. Tykkikerhon puheenjohtaja Impey Barbicane ja hänen pahin kilpailijansa kapteeni Nicholl haluavat myös mukaan. Luoti rakennetaan ja varustetaan, miehet sulkeutuvat siihen ja tähtitieteilijöiden laskemalla oikealla hetkellä insinööri Murchison päästää sähkökipinän kolumbiadin pumpuliruutipanokseen. Luokka:Jules Vernen romaanit Luokka:Vuoden 1865 kirjat Luokka:Ranskalaiset tieteisromaanit
The Flash (videopeli)

The Flash on Equilibriumin kehittämä THQ:n julkaisema toimintapeli. Peli on julkaistu vuonna Game Boylle. == Pelaaminen == Peli perustuu televisiosarjaan Flash ja pelissä pelataan DC Comicsin sarjakuvien hahmolla Salamalla. Peli on sivuttain vierittävä tasohyppely/taistelupeli. Pelaajan tarkoitus on pelastaa Salaman kotikaupunki Central City ja taistella itsensä läpi 13 eri kentän sekä pysäyttää Trickster räjäyttämästä kaupunkia. Hahmoa voi liikuttaa vasemmalle tai oikealle, sekä hyppy- ja lyöntinapeilla lyödä rikollisia ja purkaa pommeja. Jokaisella kentällä on oma aikarajansa. == Lähteet == == Aiheesta muualla == * Luokka:Vuoden 1991 videopelit Luokka:DC Comics -universumiin perustuvat videopelit Luokka:Toimintapelit Luokka:Game Boy -pelit
Juho Ylikorpi

Juho (Juhani, Jussi) Matinpoika Ylikorpi (vuoteen 1891 Känsäkoski; 4. huhtikuuta 1864 Kaustinen – 25. joulukuuta 1937 Toholampi) oli suomalainen maanviljelijä, kansanedustaja 1907–1908 Vaasan läänin pohjoisesta vaalipiiristä ja tunnettu pelimanni. Ylikorven vanhemmat olivat kruununtorppari Matti Känsäkoski ja Kaisa Kolabacka. Hänen puolisonsa oli Johanna Markkula vuodesta 1891 ja hän sai yhteensä 14 lasta, joista kuusi kuoli lapsena. Ylikorven pojan lapsenlapsia ovat ammattimuusikot ja juristit Anne Kangas ja Satu Ylikorpi, sekä tyttären lapsenlapsia kansanedustaja Outi Alanko-Kahiluoto sekä muusikot Satu Alanko-Rautamaa, Ismo Alanko, Petri Alanko ja Ilkka Alanko. == Lähteet == Luokka:Kansanedustajat Luokka:Suomalaisen puolueen poliitikot Luokka:Toholammin kunnanvaltuutetut Luokka:Vaasan läänin pohjoinen vaalipiiri Luokka:Suomalaiset kansanmuusikot Luokka:Vuonna 1864 syntyneet Luokka:Vuonna 1937 kuolleet
Regent’s Park

Regent’s Park on laaja puistoalue Westminsterin ja Camdenin kaupunginosissa Lontoossa. Sen pinta-ala on 197 hehtaaria. Puisto avattiin yleisölle vuonna 1841. Puisto on saanut nimensä ("sijaishallitsijan puisto") tulevan Yrjö IV:n mukaan, joka sen suunnittelemisen aikaan vuonna 1811 oli isänsä Yrjö III:n sijaishallitsija. Arkkitehti John Nash suunnitteli Regent Streetin ja Regent's Parkin osana kokonaisuutta, jossa osa kuningashuoneen omistamasta Marylebonen puistosta muutettiin asuinkäyttöön. Puisto on suurimmaksi osaksi aukeaa puistoaluetta, ja siellä on järvi, vesiputous, ulkoilmateatteri sekä useita leikkikenttiä. Puiston koillisosassa on Lontoon eläintarha. == Lähteet == == Aiheesta muualla == Luokka:Camden Luokka:City of Westminster Luokka:Lontoon puistot
CF Os Belenenses

CF Os Belenenses on jalkapalloseura Belémin kaupunginosasta Lissabonista. Seura on perustettu 23. syyskuuta 1919. Se on voittanut vuodesta 1934 pelatun Portugalin liigan vuonna 1946 sekä liigaa edeltävinä aikoina cup-muotoisena ratkotun Portugalin mestaruuden vuosina 1927, 1929 ja 1933. Kaudella 2024–2025 joukkue pelaa kolmannella sarjatasolla, johon se putosi keväällä 2024 pelattuaan yhden kauden Segunda Ligassa. Joukkueessa ovat pelanneet muun muassa Eliseu, Artur Jorge ja Félix Mourinho sekä jälkimmäisen huomattavaa menestystä valmentajana saavuttanut poika José Mourinho. Kaudella 2020–2021 seura pelasi Portugalin viidenneksi korkeimmalla sarjatasolla Lissabonin ensimmäisessä divisioonassa menetettyään talousvaikeuksien takia pääsarjapaikkansa edustusjoukkuetta rahoittaneelle sijoittajalle vuonna 2018, missä yhteydessä syntynyt uusikin seura on käyttänyt Belenensesin nimeä. == Lähteet == Os Belenses Luokka:Vuonna 1919 perustetut urheiluseurat Luokka:Lissabonin urheilu
Magnum Photos

Magnum Photos on kansainvälinen kuvatoimisto, jonka omistavat valokuvaajajäsenet itse.Magnum Photos: About Magnum Sen perustivat valokuvaajat Robert Capa, Henri Cartier-Bresson, George Rodger ja David Seymour vuonna 1947.Magnum Photos: History of Magnum Sillä on toimistot New Yorkissa, Tokiossa, Lontoossa ja Pariisissa. Magnumin kuvakirjastossa on arviolta noin miljoona kuvaa, joista verkossa on esillä noin puolet. == Lähteet == == Aiheesta muualla == * Viralliset sivut Luokka:Kuvatoimistot
Isabella Lövin

Isabella Lövin (s. 3. helmikuuta 1963 Helsingborg) on ruotsalainen journalisti, kirjailija ja poliitikko. Lövin on toiminut Euroopan parlamentin jäsenenä (2009–2014) sekä Ruotsin ilmasto- ja ympäristöministerinä (2019–2021). Hän edustaa vihreitä ja oli vuosina 2016–2021 toinen puolueen puheenjohtajista (språkrör). Lövin on kirjoittanut vuonna 2007 julkaistun Hiljainen meri -kirjan (), joka käsittelee tehokalastuksen haittoja. Kirjan mukaan suurin uhka kalakannoille ei ole enää epäpuhtaudet vaan tehokalastus, sillä troolaus tyhjentää vesistöt niin laillisesti kuin laittomastikin. == Lähteet == == Aiheesta muualla == * Isabella Lövin Ruotsin valtiopäivien verkkosivuilla * Luokka:Ympäristöpuolue vihreiden poliitikot Luokka:Ruotsalaiset europarlamentaarikot Luokka:Ruotsin puolueiden puheenjohtajat Luokka:Ruotsin ympäristöministerit Luokka:Ruotsin kansanedustajat Luokka:Vuonna 1963 syntyneet Luokka:Elävät henkilöt
Harri Niemi

Harri Niemi on suomalainen muusikko, radiotoimittaja ja juontaja. Hän toimii Radio Helsingin Aamu Helsingissä -ohjelman toimittajana ja juontajana. Aiemmin hän työskenteli Radio Cityssä ja Emi Finlandissa. Hän soitti koskettimia Arto Muna ja Millenniumissa. Hän soittaa myös Vesa ja Matti Loiri -duossa yhdessä Wallu Valpion kanssa. Luokka:Suomalaiset muusikot Luokka:Suomalaiset radiotoimittajat Luokka:Suomalaiset juontajat Luokka:Syntymävuosi puuttuu Luokka:Elävät henkilöt
Guillermo Arriaga

Guillermo Arriaga Jordán (s. 13. maaliskuuta 1958) on meksikolainen kirjailija sekä elokuvien käsikirjoittaja, tuottaja ja ohjaaja. Hän tuli tunneksi etenkin elokuvien "Amores perros", "21 grammaa" ja "Babel" käsikirjoittajanahttp://www.espoocine.fi/fi/2009/lippukauppa?lang=fin&tctpage;=movieinfo&&movieid;=417 . Vuonna 2008 hän ohjasi elokuvan The Burning Plain. Hän vastaanotti 2005 Cannesin filmifestivaalin palkinnon parhaasta käsikirjoituksesta elokuvasta Kolmesti kuopattu. == Filmografia == *Un Dulce Olor a Muerte (1999) *Amores perros (2000) ISBN 0-571-21415-0 *The Hire: Powder Keg (2001) *21 grammaa (2004) ISBN 0-571-22266-8 *Kolmesti kuopattu (2005) *Babel (2006) *El Búfalo de la Noche (2007) *The Burning Plain (2009) == Romaanit == *Escuadrón Guillotina (1991) *Un Dulce Olor a Muerte (1994) ISBN 958-04-6169-4 *El Búfalo de la Noche (1999) ISBN 0-7432-8666-9 *Night Buffalo (2007), translated by Alan Page ISBN 0-7432-8186-1 *A Sweet Scent of Death (2007), translated by Alan Page ISBN 0-7432-9679-6 *The Guillotine Squad (2007), translated by Alan Page ISBN 0-7432-9681-8 == Lähteet == == Aiheesta muualla == * * El Malpensante: Guillermo Arriagan haastattelu Luokka:Meksikolaiset elokuvaohjaajat Luokka:Meksikolaiset kirjailijat Luokka:Vuonna 1958 syntyneet Luokka:Elävät henkilöt
Petri Alanko (kosketinsoittaja)

Petri Alanko (s. 1970 Lahti) on suomalainen säveltäjä, kosketinsoittaja ja tuottaja. Hän toimi 1990-luvun alkupuolelta vuoteen 2008 saakka Hausmyllyn kosketinsoittajana ja tuottajana taiteilijanimellä Lowland.Hausmylly- historiikki. Hausmylly.fi (Arkistoitu 2014). Hän on säveltänyt yhtyeen kappaleita yhdessä Jari Karjalaisen kanssa ja myöhemmin yksin. Hän on toiminut myös muiden artistien tuottajana.Findance.com Lisäksi Alanko on toiminut kosketinsoittajana ja tuottajana Neon 2 -yhtyeessä. Alanko on toiminut myös säveltäjänä muun muassa Remedy Entertainmentin videopeleissä Alan Wake, Quantum Break ja Control. Lisäksi hän on toiminut Yleisradiolla radiokanavien soundipäällikkönä. DJ Orkidea on tehnyt yhteistyötä Alangon kanssa muun muassa albumilla Metaverse. Alanko asuu Espoossa ja hänellä on kaksi lasta. ==Lähteet== ==Aiheesta muualla== * Viralliset kotisivut/blogi * Luokka:Suomalaiset kosketinsoittajat Luokka:Suomalaiset säveltäjät Luokka:Vuonna 1970 syntyneet Luokka:Elävät henkilöt
Kerem Tunçeri

Kerem Tunçeri (s. 14. huhtikuuta 1979 Istanbul) on turkkilainen kilpauransa päättänyt koripalloilija. Pelintekijänä pelannut Tunçeri saavutti Turkin miesten maajoukkueessa MM-hopeaa Turkissa 2010 ja EM-hopeaa Turkissa 2001. Hän kuului Turkin kokoonpanoon myös vuosien 2002 ja 2014 MM-kilpailuissa sekä vuosien 1999, 2003, 2005, 2009 ja 2011 EM-kilpailuissa. == Lähteet == * Euroliigan pelaajaprofiili * ACB == Aiheesta muualla == Luokka:Turkkilaiset koripalloilijat Luokka:Vuonna 1979 syntyneet Luokka:Elävät henkilöt
Isotuulihaukka

Isotuulihaukka, aikaisemmalta nimeltään kettutuulihaukka (Falco alopex) on afrikkalainen jalohaukka. == Koko ja ulkonäkö == Linnun pituus on 32–38 senttiä, siipien kärkiväli 76–88 senttiä ja paino 250–300 grammaa. Naaras on 3 prosenttia suurempi kuin koiras. Isotuulihaukan höyhenpuku on tiilenpunertava, alapuolelta mustajuovainen. Siivet ovat alapinnaltaan vaaleat erottuen selkeästi tummasta vartalosta. Silmän iiris on kellanruskea. == Esiintyminen == Isotuulihaukka elää Afrikassa Saharan eteläpuolella Sahelin alueella Malista ja Nigeristä lännessä Etiopiaan ja Keniaan idässä. Lajin elinympäristön ala on 4,8 miljoonaa neliökilometriä ja populaation koko on yli 10 000 yksilöä. Se on enimmäkseen paikkalintu, joka voi vaellella sade- ja kuivien kausien mukaan pohjoiseen tai etelään. == Elinympäristö == Laji asuu kuivilla ja kallioisilla avomailla, mielellään jyrkänteiden tuntumassa merenpinnasta yli kahden kilometrin korkeudelle. == Lisääntyminen == Isotuulihaukat voivat joskus pesiä löyhissä yhdyskunnissa, joissa voi olla jopa 20 paria. Pesä on paljaalla kalliolla jyrkänteen kolossa tai luolassa. Naaras munii kahdesta neljään munaa.Pesimäbiologiaa == Ravinto == Ruokalistalla on enimmäkseen isokokoisia hyönteisiä ja liskoja, toisinaan myös pikkyjyrsijöitä ja lintuja. == Lähteet == * globalraptors.org === Viitteet === == Aiheesta muualla == * kestreling.com (kuvia) Luokka:Jalohaukat
Koltanmaa

Koltanmaa viittaa kolttien historialliseen asuinalueeseen. Se käsitti Suomen ja Norjan koillisnurkat sekä Kuolan niemimaan luoteisosan. Koltanmaalla ei ole koskaan ollut tarkkoja rajoja, alueen erotti muista Suomen ja Norjan saamelaisalueista ortodoksinen uskonto ja tapakulttuuri. Nykyisin koltat elävät vain pienessä osassa Koltanmaata Suomessa sekä Venäjällä. Norjan koltta-alueet ovat täysin norjalaistuneet. == Käsite == Koltanmaa viittaa kolttien historiallisesti yhtenäiseen etniseen asuinalueeseen. Alueella ei ole koskaan ollut virallista maantieteellistä tai historiallista nimeä, eikä sen alueita ole otettu huomioon esimerkiksi valtioiden rajoja laadittaessa. Koltat eivät myöskään itse ole tunteneet Koltanmaan rajoja sanan varsinaisessa merkityksessä. Koko käsitettäkään "Koltanmaa" ei tunneta koltan kielessä. Selvimmin voidaan rajasta puhua alueen länsirajalla, jossa Koltanmaata ja muita alueita erottaa uskonto ja erilainen tapakulttuuri.Saarinen ja Suhonen 1995, s. 39 Koltanmaan itäisintä aluetta on vanhassa kirjallisuudessa nimitetty Tuuloman Lapiksi Tuulomajoen mukaanSaarinen ja Suhonen 1995, s. 42. == Maantiede == Koltanmaan suurin joki on Tuuloma, joka laskee Jäämereen Nuortijärvestä. Saman järven eteläpäähän laskee Petäjäjoki eli Piecc, jonka vesi tulee tunturialueilta. Järven niskaan laskee Nuortjoki, johon yhtyy idästä Vuvajoki, lännestä Jaurijoki ja etelästä Hirvasjoki. Koltanmaan eteläraja kulkee vedenjakajan etelä- ja itäpuolelta. Koltanmaan länsiosissa virtaavat Petsamojoki ja Paatsjoki. Koltanmaan läntisin virta on Näätämöjoki.Saarinen ja Suhonen 1995, s. 43 Koltanmaalla vuorottelevat suot, metsät, tunturit ja vesistöt. Koltanmaan pohjoisosissa on alavaa tunturien täyttämää maata, jossa ei juuri ole metsää. Koltanmaan eteläosissa taas on sankkaa havumetsää. Myös korkeimmat tunturit sijaitsevat Koltanmaan eteläosassa. Tsiulutaldi-, Tuodaš- ja Jelgoras-tunturien korkeimmat huiput nousevat jopa 1 000 metriin.Saarinen ja Suhonen 1995, s. 44 == Perinteiset kolttasiidat == Koltanmaa koostui seitsemästä siidasta eli lapinkylästä, joiden kesken Koltanmaa oli jaettu porojenhoitoalueiksi. Suomen koltat asuvat nykyisin Sevettijärvellä, joka kuului Näätämön porojen talvilaidunalueeseen. Sevettijärven koltat polveutuvat kuitenkin Petsamosta tulleista evakoista.Saarinen ja Suhonen 1995, s. 54 Perinteiset siidat olivat:Saarinen ja Suhonen 1995, s. 50P. Sammallahti ja J. Mosnikoff 1991 Lääʹdd-sääʹm sääʹnnǩeʹrjj Ohcejohka: Girjegiisá *Näätämö (Njauddâm) *Paatsjoki (Paaččjokk) *Petsamo (Peäccam) *Muotka (Mueʹtǩǩ) *Suonikylä (Suõʹnnʼjel) *Nuorttijärvi (Njuõʹttjäuʹrr) *Hirvasjärvi tai Girvasjärvi (Sââʹrvesjäuʹrr) == Lähteet == * Tuija Saarinen, Seppo Suhonen: Koltat, karjalaiset ja setukaiset, SNELLMAN- INSTITUUTTI 1995 ISBN 951-842-167-6 ===Viitteet=== Luokka:Koltat Luokka:Lappi
Keravan Kori-80

Keravan Kori-80 on keravalainen koripalloseura, jonka edustusjoukkue pelaa miesten 2. divisioonassa. Seura perustettiin v. 1980 Tivoli Sariola -talossa. Ennen Keravalla toimi Keravan Kisa Veikot. Miesten edustusjoukkue pelaa kotiottelunsa Killan koululla Keravalla. Seurassa on kaudella 2017 - 2018 noin 300 jäsentä kattaen käytännössä kaikki ikäluokat mikroikäisistä pojista ja tytöistä alkaen. Seura tarjoaa myös matalan kynnyksen harrastusmahdollisuuksia Kuntokoriksen ja Mammakoriksen muodossa. Pienen välivaiheen jälkeen Kori-80 kokoaa mahdollisesti kaudelle 2018-2019 naisten edustusjoukkueen, joka osallistuu naisten 2. tai 3. divisioonaan. Kori-80 tarjoaa hyvät harrastus- ja kehittymismahdollisuudet kaikkiin ikäluokkiin ja eri taito- ja tavoitetasoihin. Kori-80 panostaa vahvasti myös lasten tutustuttamisessa lajiin loppukesästä järjestettävän koriskoulun muodossa. Kauden suurin kilpailullinen tapahtuma on seuran järjestämä, mikroikäisille tytöille ja pojille tarkoitettu Sherwoodin Iloinen Mikroturnaus. Seuraava turnaus järjestetään 18.5.2019 ja tapahtumapaikkoina ovat Killan, Savion ja Kurkelan koulut Keravalla. Tunnetuimpia keravalaisia koripalloilijoita ovat Jukka Matinen ja Samuel Haanpää. == Aiheesta muualla == * Seuran kotisivut Luokka:Keravalaiset urheiluseurat Luokka:Suomalaiset koripalloseurat
John Wesley Shipp

John Wesley Shipp (s. 22. tammikuuta 1955 Norfolk, Virginia) on yhdysvaltalainen Daytime Emmy -palkittu näyttelijä, joka tunnetaan televisiosarjoista Flash ja Dawson's Creek. Hän aloitti näyttelemisen televisiossa Guiding Light -televisiosarjan myötä, jossa Shipp näytteli vuosina 1980–1984. Hänellä oli myöhemmin myös vieraileva rooli televisiosarjoissa Rakkaat siskot, NYPD Blue, Kunnian miehet ja CSI: New York.John Wesley Shipp Biography (1956-) filmreference Viitattu 30.9.2010 ==Lähteet== == Aiheesta muualla == Luokka:Yhdysvaltalaiset televisionäyttelijät Luokka:Daytime Emmy -palkinnon saajat Luokka:Vuonna 1955 syntyneet Luokka:Elävät henkilöt
Kiekko

Sana kiekko voi tarkoittaa ainakin seuraavia asioita: *kiekko, peliväline jääkiekossa **Kiekko-Vantaa, suomalainen jääkiekkoseura **Kiekko-67, suomalainen rulla ja jää -kiekkoseura **Kiekko-Espoo, suomalainen jääkiekkoseura **Kiekko-Haukat, suomalainen jääkiekkoseura **Kiekko-Laser, suomalainen jääkiekkoseura **Kiekko-Reipas, suomalainen jääkiekkoseura **Kiekko-sudet, suomalainen jääkiekkoseura *kiekonheitossa käytettävä urheiluväline *Kiekko.tk, Suomessa kehitetty selainpohjainen peli *kiekko (matematiikka), ympyrän tasossa rajoittama alue.
Helmut Marko

Helmut Marko (s. 27. huhtikuuta 1943 Graz, Suur-Saksa) on itävaltalainen entinen Formula 1 -kuljettaja. Hän osallistui kymmeneen Formula 1 -osakilpailuun kausilla –. Hän oli parhaimmillaan kahdeksas Monacon GP:ssä 1972. Markon F1-ura loppui ennenaikaisesti kun Ranskan GP:ssä 1972 kivi lensi Emerson Fittipaldin autosta Markon kypärän visiirin läpi ja vahingoitti vasenta silmää sokaisten hänet osittain. Hän ei pystynyt enää kilpailemaan F1-luokassa. Marko voitti vuoden 1971 Le Mansin 24 tunnin kilpailun yhdessä Gijs van Lennepin kanssa. Samana vuonna Marko teki uuden kierrosennätyksen, joka on tänäkin päivänä voimassa: 5 335,313 kilometriä 222,304 kilometrin keskituntinopeudella. Marko on toiminut myös lakimiehenä ja on avannut kaksi hotellia koitikaupunkiinsa Graziin. Hän on manageroinut Gerhard Bergeriä ja Karl Wendlingeriä. Hän on johtanut omaa F3- ja F3000-tiimiään RSM Markoa. Vuodesta 2005 lähtien Marko on tehnyt yhteistyötä Red Bull Racingin kanssa toimien tallin neuvonantajana. Vuodesta 1999 lähtien hän on ollut vastuussa Red Bull Racingin nuorten kuljettajien kehitysprojekteista ja on osaltaan ollut tuomassa muun muassa Sebastian Vettelin ja Juan Pablo Montoyan Formula Ykkösiin. == Formula 1 -tulokset == Kausi Talli 1 2 3 4 5 6 7 8 9 10 11 12 Pisteet Sijoitus Ecurie Bonnier RSA ESP MON NED FRA GBR GER DNS 0 29. BRM AUT 11 ITA Kesk. CAN 12 USA 13 BRM ARG 10 RSA 14 ESP MON 8 BEL 10 FRA Kesk. GBR GER AUT ITA . CAN USA 0 25. == Lähteet == Luokka:Itävaltalaiset Formula 1 -kuljettajat Luokka:Moottoriurheilun henkilöt Luokka:Vuonna 1943 syntyneet Luokka:Elävät henkilöt
Kenneth McAlpine

Kenneth "Ken" McAlpine (21. syyskuuta 1920 Cobham, Surrey – 8. huhtikuuta 2023) oli brittiläinen Formula 1 -kuljettaja. Hän osallistui seitsemään Formula 1 -osakilpailuun kausilla – ja . Hän oli parhaimmillaan kolmastoista Saksan GP:ssä 1953. Aika-ajoissa McAlpine on ollut parhaimmillaan kolmastoista. Hän on yksi McAlpinen perheen jäsenistä, jotka perustivat insinööriyhdistyksen samalla nimellä. Hän perusti myös viinitilan Kentiin. ==Formula 1-tulokset== Vuosi Talli Valmistaja Moottori 1 2 3 4 5 6 7 8 9 Sijoitus Pisteet Connaught Engineering Connaught Type A Lea-Francis Suora-4 SUI 500 BEL FRA GBR 16 GER NED ITA Kesk. \- 0 Connaught Engineering Connaught Type A Lea-Francis Suora-4 ARG 500 NED Kesk. BEL FRA GBR Kesk. GER 13 SUI ITA NC . 0 Connaught Engineering Connaught Type B Alta Suora-4 ARG MON 500 BEL NED GBR Kesk. ITA - 0 ==Lähteet== == Aiheesta muualla == *http://www.statsf1.com/en/ken-mcalpine.aspx Luokka:Brittiläiset Formula 1 -kuljettajat Luokka:Brittiläiset liikemiehet Luokka:Yli satavuotiaiksi eläneet brittiläiset Luokka:Vuonna 1920 syntyneet Luokka:Vuonna 2023 kuolleet
Richard Crudo

Richard Crudo (s. 1957 Brooklyn, New York) on yhdysvaltalainen elokuvakuvaaja ja ajoittainen tuottaja sekä ohjaaja. Hänen ensimmäinen kuvauksensa on vuonna 1989 valmistunut Title Shot ja sen jälkeen vuoteen 2009 mennessä hän on kuvannut 26 elokuvaa. Toistaiseksi ainoa hänen ohjaama elokuva on Against the Dark (2009) ja ainoa tuottama Federal Hill (1994). == Aiheesta muualla == * Luokka:Yhdysvaltalaiset elokuvaajat Luokka:Yhdysvaltalaiset elokuvaohjaajat Luokka:Vuonna 1957 syntyneet Luokka:Elävät henkilöt
Mathew Klickstein

Mathew Klickstein (1981, Kalifornia) on yhdysvaltalainen elokuvakäsikirjoittaja, -tuottaja sekä -ohjaaja. Hänen genrejään ovat muun muassa draama ja komedia. == Filmografia == * "CollegeTown USA" (2003) (TV- sarjan jaksojen käsikirjoittaja) * Dinner Time (2005) (ohjaaja, käsikirjoittaja ja tuottaja) * The Kids of Widney High (2008) (tuottaja) * Act Your Age: The Kids of Widney High Story (2009) (ohjaaja ja tuottaja) * Against the Dark (2009) (käsikirjoittaja) == Aiheesta muualla == * Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaohjaajat Luokka:Vuonna 1981 syntyneet Luokka:Elävät henkilöt
Jeff King

Jeff King on yhdysvaltalainen pääasiassa televisiosarjoja käsikirjoittanut, ohjannut ja tuottanut henkilö. Hän on voittanut kolme Daytime Emmyä ja 11 Gemini-palkintoa sarjoistaan. == Elokuvafilmografia == * Ordeal in the Arctic (1993) (TV-elokuvan tuottaja) * Kill Switch (2008) (ohjaaja) * Ruslan (Driven to Kill, 2009) (ohjaaja) * Damage (2009) (ohjaaja) == Aiheesta muualla == * Luokka:Yhdysvaltalaiset elokuvaohjaajat Luokka:Syntymävuosi puuttuu Luokka:Elävät henkilöt
Ferdinand Schrey

Johann Ferdinand Schrey (19. heinäkuuta 1850 Elberfeld – 2. lokakuuta 1938 Berliini) oli saksalainen liikemies ja pikakirjoitusjärjestelmän kehittäjä. == Elämä ja ura == Ferdinand Schrey syntyi vuonna 1850 Elberfeldissä (nykyisin Wuppertal). Hän meni oppipojaksi pankkiin ja opiskeltuaan samalla kieliä, toimi myöhemmin englannin ja ranskan kielten kirjeenvaihtajana.Melin, s. 199 Schrey osallistui Ranskan–Preussin sotaan 1870–1871, ja toimi sen jälkeen erilaisissa kaupallisissa tehtävissä. Vuonna 1881 hänestä tuli nappitehtaan osakas ja seuraavana vuonna yksinomistaja. Myöhemmin hän perusti kirjoituskoneliikkeen ja sai yksinoikeuden amerikkalaisten Hammond- kirjoituskoneiden myyntiin Saksassa, Itävallassa ja Sveitsissä.Johnen, s. 140 == Pikakirjoitus == Schrey pyrki 1870-luvun lopulla vaikuttamaan Gabelsbergerin pikakirjoitusjärjestelmän kehitykseen, jotta siitä saataisiin yksinkertaisempi, muillekin kuin ammattipikakirjoittajille soveltuva versio. Schreyn ajatukset eivät kuitenkaan saaneet Gabelsbergerin koulukunnalta hyväksyntää, ja Schrey alkoi kehittää omaa järjestelmää, josta hän julkaisi vuonna 1887 oppikirjan.Johnen, s. 141 Schreyn järjestelmä saavutti suosiota, ja siitä tuli kolmanneksi suosituin saksalainen järjestelmä Gabelsbergerin ja Stolzen jälkeen.Melin, s. 202 Stolzen ja Schreyn järjestelmien pohjalta laadittiin sittemmin yhdistelmäjärjestelmä Stolze–Schrey, joka hyväksyttiin käyttöön vuonna 1897.Johnen, s. 146 == Lähteet == * * === Viitteet === Luokka:Pikakirjoittajat Luokka:Saksalaiset liikemiehet Luokka:Vuonna 1850 syntyneet Luokka:Vuonna 1938 kuolleet
Harlech

Harlech on kylä ja rantalomakohde Gwyneddissä Pohjois-Walesissa. Irlanninmeren rannalla Eryrin () kansallispuiston alueella sijaitsevan kylän tunnetuin nähtävyys on Englannin kuninkaan Edvard I:n Walesin-valloituksensa turvaksi 1200-luvun lopulla rakennuttama Harlechin linna. Alun perin linna sijaitsi merenrannassa, mutta vuosisatojen myötä rantaviiva on vetäytynyt ja linna sijaitsee nykyään kalliojyrkänteen laella yli puoli kilometriä sisämaassa. Harlechin kylä jakautuu linnaa, kirkkoa ja kauppakatua ympäröivään osaan kukkulanrinteessä ja alangon asuinalueisiin. Näitä yhdistää jyrkkä ja kiemurainen katu nimeltä Twtil. Harlechin kautta kulkee Llinell Cambria -rautatie (). == Aiheesta muualla == Luokka:Gwynedd Luokka:Walesin kylät
Vorlokin rotkorepeämä

Vorlokin rotkorepeämä on syvä rotkolaakso, joka sijaitsee Hyrynsalmen kunnassa Ukkohallan matkailukeskuksen lähellä. Kalliorepeämä sijaitsee UKK- vaellusreitin varrella. Repeämän pohjalla voi olla lunta ja jäätä vielä keskikesälläkin. Vorlokin alueen kulttuuriperintö ulottuu kivikaudelle. Kalliorepeämästä on mahdollisesti louhittu kvartsia ja kvartsiittia pientyökaluihin. Luokka:Hyrynsalmen luonto Luokka:Suomen rotkot
Tennis kesäolympialaisissa 1896 – miesten nelinpeli

Miesten tenniksen nelinpeli kesäolympialaisissa 1896 käytiin 8. – 11. huhtikuuta. Se oli olympialaisten ainoa laji, jossa sallittiin eri maiden väliset sekajoukkueet. Viiden parin turnauksen voittivat Yhdistyneen kuningaskunnan John Pius Boland ja Saksan Friedrich Traun. ==Kaavio== == Sijoitukset == Joidenkin tilastojen mukaan hopealle sijoittunut pari Dionisios Kasdaglis - Dimitrios Petrokokkinos on myös muodostanut sekajoukkueen, sillä Kasdaglis on joissakin tilastoissa määritetty egyptiläiseksi. Kysymys Kasdaglisin kansalaisuudesta on aiheuttanut turhautumista niille historioitsijoille, jotka haluavat sijoittaa olympialaisten varhaiset kilpailijat yksinkertaisiin kansallisuuskategorioihin. Vuoteen 2008 asti tästä urheilijasta tiedettiin vain vähän, mutta hänen tiedettiin asuvan Egyptissä. Tuona vuonna hänen sukulaisensa vahvistivat hänen todellisen nimensä olleen Demetrius Casdagli,ja että hän oli Britannian kansalainen. Perhe oli kuitenkin venäläistä alkuperää ja sai kreikkalaiset nimensä, kun Demetriuksen isoisä muutti Kreikkaan 1800-luvun alussa. Kansainvälisen olympiakomitean tilastojen mukaan hän on kuitenkin kreikkalainen. ==Lähteet== Luokka:Tennis kesäolympialaisissa 1896
Superman (vuoden 1979 videopeli)

Superman on vuonna julkaistu videopeli, joka perustuu DC Comicsin sarjakuvahahmoon Teräsmieheen. Pelin julkaisi ja kehitti Atari Atari 2600:lle. Se on samalla ensimmäinen Teräsmieheen perustuva videopeli. ==Juoni== Lex Luthorin tuhottua Metropolisin sillan Clark Kentin täytyy juosta lähimpään puhelinkoppiin vaihtaakseen Teräsmies-asunsa päälle ja pelastaakseen päivän. Matkalla hän kohtaa erilaisia pikkurikollisia, helikopterin, kolme kryptoniittisatelliittia sekä lopuksi Luthorin. Mikäli Teräsmies joutuu matkalla johonkin Luthorin kryptoniittiansaan, hän menettää lentokykynsä lopullisesti, ellei Teräsmies löydä Lois Lanea auttamaan häntä. Tarkoitus on lopuksi myös korjata hajonnut silta ja laittaa rikolliset vankilaan. == Aiheesta muualla == * Luokka:DC Comics -universumiin perustuvat videopelit Luokka:Toimintaseikkailupelit Luokka:Atari 2600 -pelit Luokka:Vuoden 1979 videopelit
Kęstutis Kemzūra

Kęstutis Kemzūra (s. 20. huhtikuuta 1970 Kaunas, Liettuan SNT, Neuvostoliitto) on liettualainen koripallovalmentaja ja kilpauransa lopettanut koripalloilija. Hän on toiminut muun muassa vuosina 2013–2015 ČEZ Nymburkin päävalmentajanahttp://www.sportando.com/en/europe/czech-republic/162852/cez- nymburk-replaces-kemzura-with-ronen-ginzburg.html. == Lähteet == Luokka:Liettualaiset koripallovalmentajat Luokka:Liettualaiset koripalloilijat Luokka:Vuonna 1970 syntyneet Luokka:Elävät henkilöt